ai4bharat/Pralekha huggingface dataset:
کارپوریٹ امور کی وزارتت
نادہندگی اوردیوالیہ قراردیئے جانے سے متعلق بھارت کے بورڈ –آئی بی بی آئی نے بھارتی کمپنیوں کے قانونی خدمات سے متعلق زیرتربیت افسران کے لئے ایک تربیتی پروگرام کاانعقاد کیا
بھارت کے نادہندگی اور دیوالیہ قراردیئے جانے سے متعلق بھارت کے بورڈ  نے 2020 کے بیچ کے بھارتی کمپنیوں کے قانونی خدمات سے متعلق زیرتربیت افسران  کے لئے ایک تین روزہ تربیتی پروگرام کا انعقاد کیا۔ یہ تربیتی پروگرام 11جولائی تا13جولائی 2022 منعقد کیاگیا۔ آئی ڈی بی آئی کے کل وقتی رکن  جناب سدھاکر شکلا نے آئی بی بی آئی کے کل وقتی رکن جناب جینتی پرساد کی موجودگی میں اس تربیتی اجلاس کاافتتاح کیا۔
تربیتی اجلاس کے دوران ، نادہندگی اوردیوالیہ قراردیئے جانے سے متعلق قانون مجریہ 2016 کاعمومی جائزہ ، نادہندگی سے متعلق خدمات کو پیشے کے درجے پرپہنچانے اورریگولیٹرکے کردارکا عمومی جائزہ لیاگیا۔ اس کے علاوہ اجلاس کے دوران کوڈ کے تحت مختلف النوع عمل سے متعلق کیسوں کے عملی مطالعات کے طورپرمناسب اصلاح شدہ نظریات کا بھی احاطہ کیاگیا ۔ ان میں کمپنیوں کے نادہندگی کے معاملے حل کئے جانے سے متعلق عمل ، کمپنی کے کاروبار کے خاتمے یا دیوالیہ قراردیئے جانے سے متعلق عمل ، رضاکارانہ طورپرکمپنی کے کاروبار کو ختم کرنا یا مسائل کے حل تیز رفتارعمل ، انفرادی طورپر نادہندگان حامل ہونا اوراانفرادی طورپردیوالیہ پن شامل ہیں ۔ اس کے علاوہ زیرتربیت افسران کو بورڈ کے شکایات کے ازالہ اورنظم وضبط سے متعلق اصول وضوابط کے نفاذ کے نظام کے کام کاج کے بارے میں بھی وضاحت کی گئی ۔
اس کے علاوہ شرکا کو آئی بی سی ایکونظام کے مختلف پروگراموں سے متعارف کردیاگیا۔ یہ پروگرام ، 13جولائی کو آئی بی بی آئی کے کل وقتی رکن جناب سدھاکرشکلااورآئی بی بی آئی کے کل وقتی رکن جناب جینتی پرساد کے الوداعی خطاب کے ساتھ اختتام پذیرہوا۔
اس پروگرام میں شرکت کرنے والے ممتاز افراد میں آئی بی بی آئی کے ایگزیکیٹو ڈائرکٹر، جناب رتیش کیواڈیا ، آئی بی بی آئی کے ایگزیکیٹو ڈائرکٹرجناب سندیپ گرگ ، آئی بی بی آئی کے چیف جنرل منیجر ،جناب راجیش کمارگپتا ، آئی بی بی آئی کے چیف جنرل منیجر، جناب منیش کمار ایم چودھری ، آئی بی بی آئی چیف جنرل منیجر ، جناب شیواننتھ ، آئی بی بی آئی کے جنرل منیجر، جناب سی رام چندراراؤ ، آئی بی بی آئی کے جنرل منیجرجناب راجیش کمار ، آئی بی بی آئی کے جنرل میجرمسٹرراجیش تیواری ، آئی بی بی آئی کے جنرل منیجر ، جناب دیپک راؤ، آئی بی بی آئی کی ڈپٹی جنرل منیجر ڈاکٹرکوکیلا جے رام ، آئی بی بی آئی کے ڈپٹی جنرل منیجر جناب کیشوکمارگردھاری ، آئی بی بی آئی کے اسسٹنٹ جنرل منیجر ، جناب نتیش سینی ،اور آئی بی بی آئی کے اسسٹنٹ جنرل منیجر جناب مینک مہتہ شامل تھے ۔
وزیراعظم کا دفتر
وزیر اعظم نے مہارانا پرتاپ کی یوم پیدائش کے موقع پر انہیں خراج عقیدت پیش کیا
وزیر اعظم جناب نریندر مودی نے مہارانا پرتاپ کی یوم پیدائش کے موقع پر انہیں خراج عقیدت پیش کیا ہے۔
ایک ٹوئیٹ میں وزیر اعظم نے کہا کہ مہارانا پرتاپ نے اپنی بے مثال شجاعت، بہادری اور جنگی مہارت سے ماں بھارتی کو فخر بخشا۔ جناب مودی نے کہا کہ مادرِ وطن کے لئے ان کے ایثار و قربانی کو ہمیشہ یاد کیا جائے گا۔
وزارات ثقافت
امرتسر میں جلیان والا باغ قومی یادگار عارضی طور پر 15 فروری 2020 سے 12 اپریل 2020 تک بند رہے گی
نئی دہلی،31؍جنوری،ملک 13 اپریل 2019 سے 13 اپریل 2020 تک جلیان والا باغ قتل عام کی صد سالہ یادگار منارہا ہے۔ فی الحال جلیان والا باغ قومی یادگار کو جدید بنایا جارہا ہے اور اس میں میوزیم ؍ گیلری اور ساؤنڈ اینڈ لائٹ شو قائم کئے جارہے ہیں۔ یادگار کے مقام پر جدید کاری اور مرمت کا کام مارچ 2020 تک مکمل ہونا ہے تاکہ اسے 13 اپریل سے عوام کے ذریعے خراج عقیدت پیش کرنے کی خاطر کھولا جاسکے۔ اسی کے پیش نظر یہاں پر کام پورے زور وشور سے جاری ہے۔ اسی کام کے پیش نظر فیصلہ کیا گیا ہے کہ جلیان والا باغ قومی یادگار کو 15 فروری 2020 سے 12 اپریل 2020 تک بند رکھا جائے تاکہ یہاں جاری تعمیراتی اور دیگر کام مقررہ وقت میں مکمل کئے جاسکیں۔
۔۔۔۔۔۔

U-434
(Visitor Counter : 54
نائب صدر جمہوریہ ہند کا سکریٹریٹ
وی پی نے ڈاکٹر ایم ایس سوامی ناتھن کے انتقال پر تعزیت کا اظہار کیا
نائب صدر جمہوریہ، جناب جگدیپ دھنکھر نے ممتاز زرعی سائنسدان ڈاکٹر ایم ایس سوامی ناتھن کے انتقال پر دل کی گہرائیوں سے تعزیت اور گہرے رنج و غم کا اظہار کیا۔
ایک X پوسٹ میں، نائب صدر جمہوریہ نے کہا؛
”ہندوستان کے سبز انقلاب کے بانی ایم ایس سوامی ناتھن جی کے انتقال سے گہرا دکھ ہوا ہے۔ ہندوستانی زراعت میں ان کی قابل قدر شراکت نے لاکھوں کسانوں کی خوشحالی میں تعاون کرتے ہوئے قوم کے لیے غذائی تحفظ کو یقینی بنایا۔ اس مشکل وقت میں ان کے اہل خانہ، دوستوں اور خیر خواہوں کے ساتھ دلی تعزیت۔“
سٹرک ٹرانسپورٹ اور شاہراہوں کی وزارت
11 سے 17 جنوری 2023 تک روڈ سیفٹی ہفتہ کا اہتمام
سڑک ٹرانسپورٹ اور شاہراہوں کی وزارت، حکومت ہند ‘‘سوچھتا پکھواڑہ’’ کے تحت 11 سے 17 جنوری 2023 تک روڈ سیفٹی ہفتہ منا رہی ہے، تاکہ سب کے لیے محفوظ سڑکوں کے مقصد کو آگے بڑھایا جا سکے۔ سڑک سیفٹی ہفتہ کے دوران ملک بھر میں مختلف سرگرمیوں کا انعقاد کیا جا رہا ہے تاکہ عام لوگوں میں بیداری پیدا کی جا سکے اور تمام اسٹیک ہولڈرز کو روڈ سیفٹی کے مقصد میں اپنا تعاون دینے کا موقع فراہم کیا جا سکے۔ اس میں سڑک حادثات کی وجوہات اور ان سے بچاؤ کے اقدامات سے متعلق مختلف آگاہی مہمات شامل ہیں۔ اسکول/کالج کے طلباء، ڈرائیوروں اور دیگر تمام سڑک استعمال کرنے والوں کے ساتھ مختلف سرگرمیوں کا بھی منصوبہ بنایا گیا ہے۔
وزارت راجدھانی میں مختلف مقامات پر نکڑ ناٹک  اور حساسیت کی مہم سمیت متعدد سرگرمیاں منعقد کرے گی۔ مزید برآں اسکولی طلباء کے لیے مضمون نویسی اور پوسٹر سازی کا مقابلہ، کارپوریٹس/ این جی اوز/ پی ایس یوز، جو سڑک کی حفاظت کے میدان میں فعال طور پر کام کر رہے ہیں، کی طرف سے نمائش اور تھیٹر پویلین، واکاتھون اور سینئر افسران کے ساتھ گفتگو / بات چیت بھی انڈین ایگریکلچرل ریسرچ انسٹی ٹیوٹ ، پوسا، دہلی میں منعقد کی جائے گی۔ اس کے علاوہ سڑک کی ملکیت رکھنے والی ایجنسیاں جیسے کہ این ایچ اے آئی، این ایچ آئی ڈی سی ایل وغیرہ پورے ملک میں ٹریفک قوانین اور ضابطوں کی تعمیل، پیدل چلنے والوں کی حفاظت، ڈرائیوروں کے لیے آنکھوں کی جانچ کے کیمپ اور سڑک انجینئرنگ سے متعلق دیگر اقدامات سے متعلق خصوصی مہم چلائیں گی۔
وزارت نے تمام ممبران پارلیمنٹ، ریاستی حکومتوں اور متعلقہ اسٹیک ہولڈرز  سے بھی درخواست کی ہے کہ وہ روڈ سیفٹی کے بارے میں بیداری مہم چلا کر پہلے جواب دہندہ کی تربیت، قواعد و ضوابط کے سخت نفاذ کو یقینی بناتے ہوئے اس تقریب میں نچلی سطح تک اور سڑک کی حفاظت سے متعلق دیگر سرگرمیوں، ورکشاپوں اور وکالت کے پروگراموں کے انعقاد میں سرگرم حصہ لیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 152
ارضیاتی سائنس کی وزارت
6اپریل کوراجستھان ودربھ اوراندرونی تمل ناڈو کے دوردراز کے علاقوں میں گرم لہرچلنے کا امکان
نئی دہلی ،06؍اپریل :محکمہ موسمیات کے موسم کی پیش گوئی کرنے والے مرکز کے مطابق
اگلے 24گھنٹے کے لئے موجودہ درجہ حرارت کی صورت حال اوروارننگ
کل گرم لہر اور زیادہ سے زیادہ درجہ حرارت ریکارڈ کیاگیا 
گرم لہرریکارڈ کی گئی
راجستھان کے کچھ علاقوں میں اورمشرقی ودربھ کے دوردراز کے علاقوں میں گرم لہرریکارڈ کی گئی ۔
زیادہ سے زیادہ درجہ حرارت
مغربی مدھیہ پردیش ، ودربھ اور مراٹھ واڑہ کے کچھ علاقوں میں ، راجستھان ، مشرقی اترپردیش، اڈیشہ ، چھتیس گڑھ ، سواراشٹراور کچھ ،مشرقی مدھیہ پردیش ، اورمدھیہ مہاراشٹرکے کچھ علاقوں میں اور ہریانہ ،چنڈی گڑھ ، دہلی مغربی اترپردیش ، گجرات ، خطہ ، تلنگانہ ، شمالی اندرونی کرناٹک ، تمل ناڈو ، پڈوچیری ، کرائیکل کے دوردراز علاقوں میں زیادہ سے زیادہ درجہ حرارت 40.0سینٹی گریڈ سے زیادہ ریکارڈ کیاگیا۔
5اپریل ، 2021کو زیادہ سے زیادہ درجہ حرارت کا اشاریہ :اتراکھنڈاوراروناچل پردیش کے کچھ مقامات پرزیادہ سے زیادہ درجہ حرارت معمول سے زیادہ  ریکارڈ کیاگیا۔ ہریانہ ، دہلی ، چنڈی گڑھ ، مغربی اترپردیش اورراجستھان کے بہت سے مقامات پر زیادہ سے زیادہ درجہ حرارت معمول سے زیادہ  ریکارڈ کیاگیا۔ پنجاب اورآسام اورمیگھالیہ کے کئی مقامات پربھی یہی صورتحال رہی ۔ سواراشٹراورکچھ کے دوردراز کے مقامات پر زیادہ سے زیادہ درجہ حرارت معمول سے زیادہ ریکارڈ کیاگیا ریکارڈ کیاگیا۔ مدھیہ پردیش کے بیشترعلاقوں میں مشرقی اترپردیش جھارکھنڈ ، ودربھ ، چھتیس گڑھ اورمدھیہ پردیش کے کئی مقامات پر سب ہمالیائی مغربی بنگال ، سکم ، اڈیشہ ، گجرات خطہ ، ساحلی کرناٹک اورساحلی آندھراپردیش اوریانم کے چند علاقوں میں زیادہ سے زیادہ درجہ حرارت ریکارڈ کیاگیا۔ ہماچل پردیش کے چند مقامات پر درجہ حرارت معمول سے کم رہایہ  ۔ انڈمان ونکوبارجزائرکے کچھ علاقوں میں درجہ حرارت معمول سے نیچے رہا۔ ملک کے باقی حصوں میں درجہ حرارت تقریبا معمول پررہا۔کل ملک کے برہماپوری میں زیادہ سے زیادہ درجہ حرارت 43.5سینٹی گریڈ ریکارڈ کیاگیا۔
اگلے 24گھنٹے کے لئے گرم لہرکی وارننگ ،راجستھان ، ودربھ اوراندرونی کرناٹک کے دوردراز کے علاقوں میں گرم لہرکے چلنے کاامکان ہے ۔
سماجی انصاف اور تفویض اختیارات کی وزارت
بیرون ملک میں تعلیم کے حصول کے لئے قومی وظیفہ
سماجی انصاف و تفویض اختیارات کی وزارت بیرون ملک کے لئے قومی وظیفہ کی دواسکیموں کا نفاذ کرتی ہے،ان میں سے ایک اسکیم سماجی انصاف و تفویض اختیارات کی جانب سے نافذ کی جاتی ہے ،جس کے تحت درج فہرست ذاتوں ،نام و نہاد خانہ بدوش اور نیم خانہ بدوش قبائل ،بے زمین، زرعی مزدوراور روایتی کاریگروں سے منتخب طلبا کو بیرون ملک میں ماسٹرس اور پی ایچ ڈی سطح کے کورسز کے لئے مالی مدد فراہم کی جاتی ہے۔دیگر اسکیم کا نفاذ معذور افراد کو بااختیار بنانے کے محکمہ کی جانب سے کیا جاتا ہے۔ جس کے تحت معذور افراد میں سے منتخب طلبا کو بیرون ملک میں ماسٹرس اور پی ایچ ڈی سطح کے کورسز کے لئے وظیفہ فراہم کیا جاتا ہے۔اسی طرح قبائلی امور کی وزارت ایس ٹی برادری سے تعلق رکھنے والے طلبا کے لئے این او ایس اسکیم کا بھی نفاذ کررہی ہے ۔ان اسکیموں میں سے کسی کے بھی تحت طلبا کے دیگر زمروں کو شامل کرنے کی کوئی تجویز نہیں ہے ۔
وزارتوں /محکموں میں انتخاب کا عمل درج ذیل ہیں:
- سماجی انصاف و تفویض اختیارات کی جانب سے چلائی جارہی اسکیم کے تحت درج فہرست ذاتوں کے 125 ہونہار طلبا کو ہر سال وظیفہ دیا جاتا ہے۔وزارت کے آن لائن پورٹل پر درخواستیں طلب کی جاتی ہیں۔ اہل امیدواروں کی آن لائن درخواستیں سلیکشن مع اسکریننگ کمیٹی کے سامنے پیش کی جاتی ہیں تاکہ اسکیم کی شرائط کے مطابق انتخاب کے لئے ان کی سفارشات کی جاسکے۔میرٹ لسٹ اداروں کی بین الاقوامی درجہ بندی کی بنیاد پر تیار کی جاتی ہے جس میں امیدواروں کو داخلہ حاصل کرنا ہوتا ہے۔
- معذور افراد  کو بااختیار بنانے کے محکمہ کی جانب سے چلائی جارہی اسکیم کے سلسلے میں 20 سلاٹ کے لئے بیرون ملک میں تعلیم کے حصول کی خاطر قومی وظیفہ کی درخواستوں کی وصولی پورے سال حاصل کی جاتی ہیں۔اسکیم کی شرائط کے مطابق اسکریننگ کمیٹی کی جانب سے درخواستوں کی جانچ کی جاتی ہے ۔اسکریننگ کمیٹی کی جانب سےشارٹ لسٹ کئے گئے امیدواروں کو سلیکشن کمیٹی کے سامنے پیش کیا جاتا ہے ،سلیکشن کمیٹی انفرادی امیدوار کی تعلیمی لیاقت اور تجربے کی تشخیص کرتی ہے اور ایک میرٹ لسٹ تیار کرتی ہے جو حتمی اور فیصلہ کن طور پر انتخابی طریقے کار کا تتّمہ ہے۔
- قبائلی امور کی وزارت کی این او سی درج فہرست قبائل کے 20 ہونہار طلبا کو ہر سال دئے جاتے ہیں ۔درخواستیں وزارت کی آن لائن پورٹل پر مانگی جاتی ہیں۔تمام درخواستیں مقررہ مدت کے اندر موصول کی جانی ہوتی ہیں اور ان درخواستوں کی لسٹنگ کے لئے ایک آزاد اسکریننگ کمیٹی کے سامنے پیش کیا جانا ہوتاہے۔اسکریننگ کمیٹی کی جانب سے شارٹ لسٹ کئے گئے امیدواروں کو سلیکشن کمیٹی کے سامنے ذاتی انٹرویو کے لئے خود کو حاضر رکھنے کی ضرورت ہوتی ہے۔میرٹ لسٹ سلیکشن کمیٹی کی جانب سے امیدواروں کی تشخیص کی بنیاد پر تیار کی جاتی ہے۔منتخب امیدواروں کو بیرون ملک میں منظورشدہ یونیورسٹی اداروں میں داخلہ حاصل کرنے کے لئے دو سال کا وقت دیا جاتا ہے۔
یہ معلومات سماجی انصاف اور اختیارات کے وزیر مملکت جناب اے نارائن سوامی نے آج لوک سبھا میں ایک تحریری جواب میں دی۔
کارپوریٹ امور کی وزارتت
ایم سی اے کے ذریعہ ایس پی آئی سی ای پلس پورٹل شروع کیا گیا
نئی دہلی، 19 ستمبر2020: کارپوریٹ امور کی وزارت  نے حکومت ہند کے ایز آف ڈونگ بزنس  پہل قدمیوں کے جزو کے طور پر ایک ویب۔ فارم ’ایس پی آئی سی ای پلس‘  نوٹیفکیشن نمبر جی ایس آر 128 بتاریخ 18.02.2020  کو شروع کیا ہے اور اس کے بارے میں اطلاع جاری کی ہے۔ یہ اطلاع مرکزی وزیر مملکت برائے مالیات اور کارپوریٹ امور جناب انوراگ سنگھ ٹھاکر نے آج لوک سبھا میں ایک تحریری جواب میں دی۔
مزید معلومات فراہم کرتے ہوئے جناب ٹھاکر نے کہا کہ یہ ویب فارم تین مرکزی حکومت کے وزراء اور شعبے ، ایک ریاستی حکومت  اور متعدد بینک کے ذریعہ 10 خدمات فراہم کی جائیں گی، اور اس طرح بھارت میں کاروبار شروع کرنے میں طریقہ کار، وقت اور لاگت میں تخفیف واقع ہوگی اور اس طرح کفایت بھی ہوگی۔
یہ 10 خدمات ہیں:
- نام کا ریزرویشن
- قیام
- iii. ڈی آئی این تخصیص
- iv. پی اے این کا لازمی ایشو
- ٹی اے این کا لازمی ایشو
- vi. ای پی ایف او رجسٹریشن کا لازمی ایشو
- ای ایس آئی سی رجسٹریشن کا لازمی ایشو
- پیشہ وارانہ ٹیکس رجسٹریشن کا لازمی ایشو
- ix. کمپنی کے لئے بینک کھاتہ کھولنا لازمی اور
- جی ایس ٹی آئی این کی تخصیص 
یوزرس یا تو نام کے ریزرویشن کے لئے حصہ۔ A داخل کرسکتے ہیں اور اس کے بعد قیام اور دیگر رجسٹریشن کے لئے حصہ ۔ B داخل کر سکتے ہیں یا پھر نئی کمپنی کے قیام اور رجسٹریشنوں کے گروپ کا فائدہ اٹھانے کے لئے حصہ۔ A اور حصہ ۔ B ایک ساتھ داخل کریں۔ نیا ویب فارم کمپنیوں کے بلا روک ٹوک قیام کے لئے آن اسکرین فائلنگ اور رئیل ٹائم ڈاٹا ویلیڈیشن کی سہولت فراہم کرتا ہے۔
فوائد کا ذکر کرتے ہوئے وزیر موصوف نے تحریری جواب میں بتایا کہ اس ویب فارم کے تعارف کے بعد، ملک میں کاروبار شرع کرنے کے لئے اپنائے جانے والے طریقہ کار کی تعداد گھٹاکر 3 کردی گئی جو پہلے 10 تھی اور وقت بھی گھٹ کر 4 رہ گئے جو پہلے 18 تھے ۔
وزارت نے بتایا کہ ، نوٹیفکیشن نمبر 180  بتاریخ 06.03.2019، جو 18.03.2019 سے نافذالعمل ہوئی، اس وزارت نے کمپنیز  قوانین، 2014 میں ترمیم کی ہے، جس کے تحت 15 لاکھ روپئے تک مجاز سرمایہ اور 20 ممبران تک تمام کمپنیوں کے قیام کے لئے کوئی فیس نہیں لی جا رہی ہے جبکہ کوئی سرمایہ حصص قابل اطلاق نہیں ہے۔
سائنس اور ٹیکنالوجی کی وزارت
سائنس و ٹکنالوجی سے متعلق ہند-ناروے مشترکہ ورکنگ گروپ نے نئے شعبوں میں تعاون کی توسیع پر تبادلہ خیال کیا
سائنس و ٹکنالوجی سے متعلق ہند-ناروے مشترکہ ورکنگ گروپ نے دونوں ممالک کے درمیان نئےشعبوں میں تعاون کی توسیع پر تبادلہ خیال کیا جن میں کوانٹم سائنس اور ٹیکنالوجی، الیکٹرک موبلٹی، گرین ہائیڈروجن ،سمندری سائنس، سائبر فزیکل سسٹم، بلیو اکانومی، انفارمیشن اینڈ کمیونیکیشن ٹیکنالوجی شامل ہیں ۔
12 اکتوبر 2022 کو ہونے والی میٹنگ میں تعاون کے موجودہ شعبوں جیسے پولر سائنسز، بائیو اکانومی، قابل تجدید توانائی، نینو سائنس اور ٹیکنالوجی اور اینٹی مائکروبیل ریسسٹنس کو مضبوط بنانا بھی شامل ہے ۔
میٹنگ میں دوطرفہ ورکشاپس، جاری مشترکہ تحقیقی پراجیکٹوں کے لیے تعاون ، صنعت کی شراکت داری کے ساتھ نئے مشترکہ آر اینڈ ڈی پروجیکٹ کال، انسانی صلاحیت کا فروغ جیسی سرگرمیوں کو آگے بڑھانے کا فیصلہ کیا گیا ۔ اس میں ان شعبوں پر جو معاشرے کے ساتھ ساتھ صنعتی آر اینڈ ڈی پروگراموں سے زیادہ مطابقت یا اثر رکھتے ہیں،ان پر توجہ مرکوز کی گئی۔
ہندوستانی وفد کی قیادت کرنے والے ،ہندوستان کے محکمہ سائنس و ٹکنالوجی کے بین الاقوامی تعاون کے مشیر اور سربراہ جناب ایس کے وارشنے نے کہا کہ
"تعاون سے آر اینڈ ڈی کے معیار اور مطابقت کو بڑھانے، ٹکنالوجی ٹرانسلیشن ، اسے مارکیٹ تک لے جانے ، صنعت کو جوڑنے ،ا سٹارٹ اپس، ایم ایس ایم ای سے آر اینڈ ڈی لیبز اور اکیڈمیا، سماجی رابطہ، لوگوں کے لیے سائنس ، تنوع اور شمولیت  سائنس و ٹکنالوجی کو قومی ترجیحات کے ساتھ ہم آہنگ کرنا،پانی، توانائی، ماحولیات، نقل و حمل، صحت، مینوفیکچرنگ،کچرے کی پروسیسنگ وغیرہ میں مدد ملےگی۔
محترمہ این لائن وولڈ، ڈائریکٹر جنرل، وزارت تعلیم و تحقیق جنہوں نے ناروے کی طرف سے وفد کی سربراہی کی،اس بات پر زور دیا کہ ہندوستان ،ناروے کے لیے سائنس و ٹکنالوجی تعاون میں یورپ سے باہر 9 ترجیحی ممالک میں شامل ہے۔انہوں نے سمندر، صحت، توانائی ، آب و ہوا اور سیکورٹی جیسے ترجیحی شعبوں میں تعاون کو مضبوط بنانے پر زور دیا۔
ہندوستان میں ناروے کے سفیر ہانس جیکب فریڈن لنڈ نے دونوں ممالک کے درمیان سائنس و ٹکنالوجی تعاون کے کامیاب شعبوں پر روشنی ڈالی اور امید ظاہر کی کہ یہ میٹنگ سبز ہائیڈروجن، اینٹی مائکروبیل مزاحمت، قابل تجدید توانائی وغیرہ جیسے بڑھتی ہوئی مطابقت والےشعبوں تک پھیلے گی۔
سائنس اور تعلیم کی وزارتوں کے ساتھ ساتھ وزارت خارجہ کے نمائندوں نےبھی ناروے کے اپنے ہم منصبوں کے ساتھ ان موضوعاتی شعبوں میں جن میں تعاون کو آگے بڑھایا جا سکتا ہے اور ایسا کرنے کے طریقہ کار پر تفصیل سے تبادلہ خیال کیا۔
ہند-ناروے سائنس و ٹکنالوجی تعاون کو ایک بین حکومتی معاہدے کے ذریعے باضابطہ شکل دی گئی تھی جس پر 2006میں ناروے کے ٹرومسو میں دستخط ہوئے تھےاور جسے مئی 2009میں اوسلو میں دستخط کیے گئے تعاون کے پروگرام کے ذریعے فعال کیا گیا تھا ۔بین حکومتی معاہدے کے فریم ورک کے تحت تشکیل کردہ ایک مشترکہ ورکنگ گروپ کا اب تک 6 بار، باری باری سے ہندوستان اور ناروے میں اجلاس ہو چکا ہے۔
اب تک کی سرگرمیوں میں17-2016 کے دوران آئی سی ٹی اور بائیو اکانومی پر مشترکہ ورکشاپس کے لیے تعاون شامل ہے۔اس میں آئی سی ٹی کے تحت مشترکہ منصوبے اور بائیو اکانومی کے تحت پراجیکٹ بھی شامل ہیں ۔ قابل تجدید توانائی پر مشترکہ کال 2017-2018 میں شروع کی گئی تھی۔انرجی سٹوریج، مائیکرو گرڈز اور سولر سیل ایپلی کیشنز پر مشترکہ منصوبوں کو تعاون دیا گیا۔2018-2019کے دوران نینو سائنس اور ٹیکنالوجی پر ایک مشترکہ کال کا آغاز کیا گیا اور 7 مشترکہ منصوبوں کو تعاون دیا گیا۔
شمال مشرقی ریاستوں کی ترقی کی وزارت
سکم کے وزیراعلیٰ پریم سنگھ تمانگ نے شمال مشرقی خطے کی ترقی کے مرکزی وزیر مملکت ڈاکٹر جتیندر سنگھ نے ملاقات کی
نئی دہلی،18؍جون۔سکم کے وزیراعلیٰ جناب پریم سنگھ تمانگ نے آج شمال مشرقی خطے کی ترقی کے مرکزی وزیر مملکت ، وزیراعظم کے دفتر میں وزیر مملکت، عملے اور عوامی شکایات اور پنشن، ایٹمی توانائی اور خلا کے وزیر مملکت ڈاکٹر جتیندر سنگھ سے ملاقات کی۔ جناب پریم سنگھ تمانگ وزیراعلیٰ بننے کے بعد پہلی بار قومی راجدھانی کے دورے پر ہیں۔
میٹنگ کے دوران جناب تمانگ نے ان بہت سے پروجیکٹوں پر تبادلۂ خیال کیا، جن کے بارے میں ریاستی سرکار کی خواہش ہے کہ ان کو ترجیح دی جانی چاہئے۔ ان میں سیاحت سے متعلق تین پروجیکٹ ہیں، جن میں جنوبی سکم میں ینگانگ میں بھالے دھونگا اسکائی واک پروجیکٹ ، مغربی سکم میں پیلنگ سے سانگا چوئلنگ تک پیسنجر روپ وے اور یوکسوم میں سیاحتی ریزارٹ شامل ہیں۔
وزیراعلیٰ نے کثیر مقصد والے اسپتال کو مکمل کرنے کے لئے مالی امداد کی بھی درخواست کی، جو حال ہی میں تعمیر کیا گیا ہے۔ انہوں نے بتایا کہ شمال مشرقی خطے کی ترقی کی وزارت نے اس سے پہلے طبی آلات اور فرنیچر کے لئے 1.6کروڑ روپے فراہم کئے تھے اور شمال مشرقی کونسل کے لئے ایک ڈی پی آر پیش کی گئی ہے۔
ریاستی سرکار کی جانب سے وزیراعلیٰ کی طرف سے پیش کئے گئے میمورینڈم میں 20 کروڑ روپے کی لاگت سے مانگونگ میں 60 بستروں والا اسپتال بھی شامل ہے۔ وزیراعلیٰ کے مطابق شمال مشرقی کونسل کی طرف سے اس پروجیکٹ کو برقرار رکھا گیا ہے ۔
وزیراعلیٰ اور ان کی ٹیم نے سکم حکومت کے ترجیحی پروجیکٹوں کی فہرست بھی پیش کی، جن میں سڑکیں، پُل، پانی کا تحفظ اور پی ایچ ای توانائی، بجلی، شہری ترقی، مکان اور حفظان صحت کے مجوزہ پروجیکٹ شامل کئے گئے ہیں۔
مرکزی وزیر ڈاکٹر جتیندر سنگھ نے وزیراعلیٰ کی حیثیت سے حلف لینے کے لئے جناب تمنگ کو مبارکباد دیتے ہوئے کہا کہ وہ شمال مشرقی خطے کی ترقی کی وزارت میں افسروں کو ہدایت کریں گے کہ وہ ان کی طرف سے پیش کئے گئے ترجیحی پروجیکٹوں کی فہرست پر غوروخوض کریں۔ انہوں نے یہ ہدایات بھی جاری کیں کہ سکم کی ریاست کے افسروں اور شمال مشرقی خطے کی ترقی کی وزارت کے افسروں کے درمیان ایک سرکاری سطح کی میٹنگ ہوگی، جس میں ان پروجیکٹوں کے لئے مختص کیا گیا ممکنہ بجٹ کے بارے میں ایک مختصر نوٹ تیار کریں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ح ا۔ ۔ک ا
U-2502
(Visitor Counter : 38
اسٹیل کی وزارت
جناب پردیپ کمارترپاٹھی نے کوئلے کی وزارت میں سکریٹری کے طور پر عہدہ سنبھالا
نئی دہلی یکم جون 2020 ۔جناب پردیپ کمار ترپاٹھی ،آئی اے ایس  نے آج یہاں فولاد کی وزارت ،حکومت ہند کے تحت سکریٹری کے طور پر عہدہ سنبھال لیا ہے ۔اس عہدے کی ذمہ داریاں سنبھالنے سے قبل جناب ترپاٹھی عملہ اورتربیت کے محکمے  میں خصوصی سکریٹری اور اسٹیبلشمنٹ آفیسر کے عہدے پرتعینات تھے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ رم
01-06-2020
U-2950
(Visitor Counter : 121
سائنس اور ٹیکنالوجی کی وزارت
ادیتیہ ایل ون سائنس سپورٹ سیل طلباء کو سورج پر ہونے والے عمل، ادیتیہ ایل ون مشن اور مشاہداتی ڈیٹا کے تجزیہ سے روشناس کراتا ہے
ہندوستان بھر کے اداروں اور یونیورسٹیوں کے طلباء کو سورج پر ہونے والے بنیادی عمل، ادیتیہ ایل ون مشن اور مشاہداتی ڈیٹا کے تجزیے کے علاوہ موجودہ کھلے مسائل جن سے اس موضوع پر نوجوان محققین خطاب کر سکتے ہیں، ایک ورکشاپ میں روشناس کرایا گیا جس کا اہتمام ادیتیہ ایل ون سائنس سپورٹ سیل نے کیا تھا۔
اس ورکشاپ سے ہندوستان کے مختلف اداروں اور یونیورسٹیوں کے شمسی طبیعیات دانوں کی اگلی نسل تیار کرنے میں مدد ملے گی۔ یہ ورکشاپ یونیورسٹی کے شعبے سے تعلق رکھنے والے نوجوانوں کو تربیت دے سکتا ہے تاکہ وقت کے ساتھ صارف برادری ترقی کر سکے۔ اس طرح ہندوستان بھر میں طلباء اور سائنسدانوں کی ایک بڑی تعداد کے ذریعہ آدتیہ ایل ون کے ڈیٹا کے استعمال کو فروغ ملے گا۔ یہ اظہار خیال پروفیسر دیپانکر بنرجی، ڈائریکٹر، آریہ بھٹ ریسرچ انسٹی ٹیوٹ آف آبزرویشنل سائنسز  نے کیا۔
ادیتیہ ایل ون سائنس سپورٹ سیل کی طرف سے 27 جون سے 6 جولائی 2022 تک ورکشاپ انڈین اسپیس ریسرچ آرگنائزیشن  اور ایریز واقع نینیتال کی مشترکہ کوشش ہے۔ ایریز حکومتِ ہند کے سائنس اور ٹیکنالوجی کے محکمے  کے تحت ایک خود مختار ادارہ ہے۔ یہ ورکشاپ ’ہندوستان کی آزادی کے 75 سال: آزادی کا امرت مہوتسو‘ کییاد میں جاری سرگرمیوں کا ایک حصہ ہے۔
اس میں سورج، مشاہدے کی تکنیک، ادیتیہ ایل ون مشن، شماریاتی اور اے آئی/ایم ایل تکنیک اور ڈیٹا کے تجزیہ کی تکنیک جیسےموضوعات پر ہندوستان کے مختلف اداروں کے شمسی طبیعیات کے ماہرین کے ذریعہ مذاکرے اور ڈیمو سیشنز کا احاطہ کیا گیا۔
ادیتیہ ایل ون سائنس سپورٹ سیل آدتیہ-ایل ون مشن کے آغاز سے پہلے اور بعد میں اس طرح کی مزید ورکشاپس کا انعقاد کرے گا تاکہ سائنسی ڈیٹا کو ایک بڑی کمیونٹی کے ذریعے دریافت کیا جا سکے اور دلچسپ سائنسی نتائج بر آمد کئے جا سکیں۔
ادیتیہ ایل ون مشن سورج کا مطالعہ کرنے کے لئے ہندوستان کا پہلا وقف شدہ خلائی جہاز مشن ہے۔ اس سے سورج کے متحرک عمل کی جامع تفہیم ہو سکے گی اور سولر فزکس اور ہیلیو فزکس میں کچھ نمایاں مسائل کو حل کئے جا سکیں گے۔ ادیتیہ ایل ون سائنس سپورٹ سیل کو سائنس کے مشاہدے کی تجاویز کی تیاری اور سائنس ڈیٹا کا تجزیہ کرنے کے رُخ پر مہمان مبصرین کی خاطر کمیونٹی سروس سینٹر کے طور پر کام کرنے کے لئے قائم کیا گیا ہے۔ یہ سپورٹ سیل ڈیٹا کو سمجھنے، ڈاؤن لوڈ کرنے اور تجزیہ کرنے کے لئے درکار آلات اور دستاویزات فراہم کرتا ہے۔
ش ح۔ ع س۔ ک ا
(Visitor Counter : 81
عملے، عوامی شکایات اور پنشن کی وزارت
لوک سبھا کے اسپیکر جناب اوم برلا کل نئی دہلی کے وگیان بھون میں سنٹرل انفارمیشن کمیشن کے سالانہ کنونشن کا افتتاح کریں گے جس کا عنوان ہے ’’آزادی کا امرت مہوتسو: آر ٹی آئی کے ذریعے شہریوں پر مرکوز حکمرانی‘‘
یہ کنونشن شفافیت، حکمرانی، اطلاع کے حق اور دیگر متعلقہ معاملات سے متعلق اہم امور پر بات چیت کرے گا اور آر ٹی آئی کے نظام کو وسیع اور گہرا کرنے میں اہم رول ادا کرے گا۔
لوک سبھا کے اسپیکر جناب اوم برلا کل نئی دہلی کے وگیان بھون میں سینٹرل انفارمیشن کمیشن کے سالانہ کنونشن کا افتتاح کریں گے جس کا عنوان ’’آزادی کا امرت مہوتسو: آر ٹی آئی کے ذریعے شہریوں پر مرکوز حکمرانی ‘‘ہے ۔
سنٹرل انفارمیشن کمیشن کے تمام موجودہ اور سابق چیف انفارمیشن کمشنرز اور انفارمیشن کمشنرز، اسٹیٹ انفارمیشن کمیشن کے سی آئی سیز اور آئی سیز کے ساتھ ساتھ فرسٹ اپیلی اتھارٹیز اور سنٹرل پبلک انفارمیشن آفیسرز کو سالانہ کنونشن کے لیے مدعو کیا گیا ہے۔
سنٹرل انفارمیشن کمیشن ہر سال اکتوبر-نومبر کے دوران ایک سالانہ کنونشن کا اہتمام کرتا ہے۔ یہ کنونشن نہ صرف متعلقین کو ملاقات کرنے اور شفافیت، حکمرانی، اطلاعات کے حق اور دیگر متعلقہ معاملات سے متعلق اہم امور پر بات چیت کرنے کا موقع اور ایک فارم فراہم کراتا ہے بلکہ آر ٹی آئی کے نظام کو وسیع اور گہرا کرنے میں بھی اہم رول ادا کرتا ہے۔ کنونشن میں اسٹیٹ انفارمیشن کمیشن کے چیف انفارمیشن کمشنرز اور انفارمیشن کمشنرز اور دیگر معززین، سول سوسائٹی کے ممبران کے علاوہ سنٹرل پبلک انفارمیشن آفیسرز اور مختلف پبلک اتھارٹیز کے فرسٹ اپیل اتھارٹیز شرکت کریں گے۔
۔۔۔۔۔۔۔۔۔۔۔
ش ح۔ا گ۔ن ا۔
U- 12322
(Visitor Counter : 87
وزیراعظم کا دفتر
وزیر اعظم نے نئی دہلی میں چیف سکریٹریوں کی کانفرنس میں شرکت کی
وزیر اعظم جناب نریندر مودی نے نئی دہلی میں چیف سکریٹریوں کی کانفرنس میں شرکت کی ہے۔ جناب مودی نے کہا کہ پالیسی سے متعلق اہم موضوعات پر خیالات کا تبادلہ کرنے اور ہندوستان کو نئی بلندیوں پر لے جانے کے لیے ٹیم کے جذبے کو مضبوط کرنے کے واسطے یہ ایک شاندار فورم ہے۔
ایک ٹویٹ میں، وزیر اعظم نے کہا؛
چیف سیکرٹریوں کی کانفرنس میں شرکت کی۔ یہ پالیسی سے متعلق اہم موضوعات پر خیالات کا تبادلہ کرنے اور ہندوستان کو نئی بلندیوں تک لے جانے کے لیے ٹیم کے جذبے کو مضبوط کرنے کا ایک شاندار فورم ہے۔
۔۔۔۔۔۔۔۔۔۔۔
ش ح۔ا گ۔ن ا۔
U- 189
(
صحت اور خاندانی بہبود کی وزارت
کووڈ-19 سے متعلق تازہ ترین صورتحال
بھارت میں زیر علاج مریضوں کی تعداد میں مسلسل کمی کا رجحان جاری ہے اور تعداد مزید کم ہوکر 1635993 پر آگئی ہے۔ مسلسل آٹھویں روز دو لاکھ سے بھی کم مریض زیر علاج ہیں۔
گزشتہ چوبیس گھنٹے میں زیر علاج مریضوں کی تعداد میں 77420 مریضوں کی کمی ہوئی ہے۔
بھارت میں گزشتہ چوبیس گھنٹے میں ایک دن میں1.32 لاکھ نئے کیس سامنے آئے ہیں یومیہ نئے کیسوں میں مسلسل کمی کا رجحان برقرار ہے۔
ملک بھر میں کووڈ-19 سے اب تک 1.65 کروڑ سے زیادہ افراد صحت یاب ہوچکے ہیں۔
گزشتہ چوبیس گھنٹے کے دوران 207071 مریض شفایاب ہوئے ہیں ۔
مسلسل بائیسویں روز سے یومیہ شفایاب ہونے والوں کی تعداد ، یومیہ سامنے آنے والے نئے کیسوں سے زیادہ درج ہورہی ہے۔
شفایابی کی قومی شرح میں مسلسل اضافے کا رجحان برقرار ہے۔ اور یہ شرح مزید بڑھ کر 93.08 فیصد پہنچ گئی ہے۔
وائرس سے متاثر ہونے والے افراد کی ہفتہ وار شرح سردست 7.27 فیصدہے ۔
یومیہ متاثر پائے جانے والے افراد کی شرح 6.38 فیصدہے جو مسلسل گیارہ دن سے 10 فیصد سے کم درج ہورہی ہے۔
کووڈ-19 کی طبی جانچ کی صلاحیت میں خاطر خواہ اضافہ کیا گیا ہے۔ اب تک 35.7 کروڑ ٹیسٹ کئے جاچکے ہیں۔
ٹیکہ کاری کی ملک گیر مہم کے تحت اب تک 22.41 کروڑ ٹیکے لگائے جاچکے ہیں۔